Habana na Frankryk op pad | Nuus24
Kaapstad – Die Springbokvleuel Bryan Habana sal glo aan die einde van vanjaar se Superrugby-reeks die Stormers verlaat om by die Franse klub Toulon aan te sluit.Sport24 het by betroubare bronne verneem dat Habana sy kontrak met die Franse span die afgelope paar dae afgehandel het.Dié nuus volg ná Toulon se president, Mourad Boudjellal, verlede maand bevestig het dat sy span in Habana belangstel.Dit is nie in dié stadium bekend hoe lank die 29-jarige Habana in Frankryk sal speel nie, en of hy beskikbaar sal wees vir die Springbokke se toetse teen Italië en Skotland in Junie nie.Habana is verlede jaar weer aangewys as Suid-Afrika se speler van die jaar.Sy drie teen Nieu-Seeland in die Rugbykampioenskap-toernooi is ook as die Internasionale Rugbyspelersvereniging (Irpa) se drie van die jaar aangewys.– Vir die jongste sportnuus volg Nuus24Sport op Twitter. Lees meer oor: bryan habana | stormers VOLGENDE OP NUUS24X